Ego Galterus, Dei gratia Lingonensis episcopus, presentibus et futuris notum fieri volo, quod Henricus, filius Guidonis comitis de Sauz, guerpivit atque laudavit per manum nostram, domui Dei Alberipe, jure perpetuo possidendum, quicquid predictus pater ejus, Guido scilicet, eidem domui donaverat aut laudaverat. Testes: Hugo, dux Burgundie, nepos meus, Petrus decanus Barri; Hunaldus capellanus noster; Rainaldus cellerarius de Clarevalle, Guido supradictus comes ejusdem Henrici pater, Milo del Fossé. Actum Castellioni anno Domini M°C°LXX°II°.